ddrg/super_eurlex huggingface dataset:
KIRJALLINEN KYSYMYS E-4105/97 komissiolle esittäjä(t): Nikitas Kaklamanis (UPE) (16. tammikuuta 1998)

Aihe: Turkkilaisten kuorma-autojen laiton toiminta Pohjois-Kreikassa

Pohjois-Kreikan kreikkalaiset liikenteenharjoittajat esittävät jatkuvasti syytöksiä ja valituksia turkkilaisten kuorma-autojen laittomasta toiminnasta maan tällä alueella; nämä suorittavat sisäisiä kuljetuksia antamatta rahtikirjoja ja maksamatta arvonlisäveroa. Nämä kuorma-autot käyttävät lisäksi niille myönnettyjä kauttakulkulupia ikään kuin ne olisivat kahdenvälisiä lupia ja lastaavat Kreikasta Turkkiin meneviä kauppatavaroita, mikä on ilmiselvästi kielletty Turkin allekirjoittamissa sopimuksissa.

Edellä mainitun tilanteen jatkuminen johtaa siihen, että kreikkalaiset kuorma-autot joutuvat vetäytymään markkinoilta, ja edustaa myös provokaatiota, koska näin suoritetaan täysin laittomasti kuljetuksia yhteisön maaperällä ilman että lainrikkojia rangaistaan.

Haluaisin saada tietää, kuinka Euroopan komissio aikoo toimia lopettaakseen tämän laittoman toiminnan ja suojellakseen kreikkalaisten liikenteenharjoittajien etuja, sillä he ovat yhteisön kansalaisia ja kärsivät välittömiä vahinkoja turkkilaisten ammatinharjoittajien toiminnasta.

Komission jäsenen Neil Kinnockin komission puolesta antama vastaus (11. maaliskuuta 1998)

Komissiolle ei ole tehty valituksia parlamentin jäsenen mainitsemasta toiminnasta.

Komissio haluaa kiinnittää parlamentin jäsenen huomion yhteisössä jäsenvaltion alueelle tai sen alueelta taikka yhden tai useamman jäsenvaltion alueen kautta tapahtuvan maanteiden tavaraliikenteen markkinoille pääsystä annettuun neuvoston asetukseen (ETY) N:o 881/92 ((EYVL L 95, 9.4.1992. )). Komissio on kyseisen asetuksen mukaisesti antanut suosituksen neuvottelujen aloittamiseksi keskinäisestä pääsystä maanteiden tavaraliikenteen markkinoille eräiden kolmansien maiden ja myös Turkin kanssa. Neuvosto on tähän mennessä hyväksynyt neuvottelujen aloittamisen ainoastaan Bulgarian, Romanian ja Unkarin kanssa.

Vaikka EY:n ja Turkin assosiaationeuvoston 6. maaliskuuta 1995 antamassa päätöslauselmassa ennakoidaankin liikennealan yhteistyötä, tällä alalla ei ole kuitenkaan vielä voitu toteuttaa minkäänlaista yhteistyötä Turkin kanssa käytävään rahoitusyhteistyöhön liittyvien huomattavien rajoitusten vuoksi.

Näin ollen sekä Kreikan ja Turkin välisen että turkkilaisten liikennöitsijöiden Kreikan alueella harjoittaman (kabotaasi) maanteiden rahtiliikenteen sääntely on asia, josta näiden kahden maan on sovittava keskenään sovellettavia kansainvälisiä sääntöjä noudattaen.
Virallinen lehti nro C 223 , 17/07/1998 s. 0057



KIRJALLINEN KYSYMYS E-4127/97 komissiolle esittäjä(t): Cristiana Muscardini (NI) (21. tammikuuta 1998) Aihe: Kudosten valmistaminen Euroopan yritykset, jotka työskentelevät terveysalan teknisten sovellusten parissa, ovat kehittäneet erilaisia tekniikoita ihokudoksen kasvattamiseksi laboratoriossa. Eräässä menetelmässä ihokudosta kasvatetaan erilaisilla kasvatusalustoilla, mm. hyaluronihapossa. Amerikassa kalifornialainen yritys on tuonut myyntiin leikattujen lasten soluista johdetun tuotteen, jonka hinta on 700 000 liiraa/6 cm. Amerikkalaista tekniikkaa käytetään varsinkin allotransplantaatioissa. Ihokudosten lisäksi valmistetaan myös muita kudoksia. Kysynkin komissiolta, eikö olisi aika täydentää nykyisiä elinten korvaamista koskevia säännöksiä uudella direktiivillä, joka koskisi myös kudosten valmistamista. Komission jäsenen Pádraig Flynnin komission puolesta antama vastaus (14. huhtikuuta 1998) Komissio on tietoinen elintensiirtoon tai allotransplantaatioon liittyvistä lääketieteellisistä, sosiaalisista ja eettisista näkökohdista. Tätä alaa koskeva lainsäädäntö kuuluu jäsenvaltioiden toimivaltaan. Komissio haluaisi kuitenkin kiinnittää arvoisan parlamentin jäsenen huomion lääkinnällisistä laitteista 14. kesäkuuta 1993 annettuun neuvoston direktiiviin 93/42/ETY ((EYVL L 169, 12.7.1993. )), joka koskee teollisesti valmistettuja tuotteita. Muutetussa ehdotuksessa in vitro -diagnostiikkaan tarkoitetuista lääkinnällisistä laitteista ((KOM(96)643. )) komissio on esittänyt myös direktiivin 93/42/ETY muuttamista sen soveltamisalan laajentamiseksi koskemaan sellaisia laitteita, joiden valmistuksessa on käytetty ihmisestä peräisin olevia ainesosia. Aihetta koskeva lainsäädäntöprosessi on parhaillaan käynnissä. Tämä ehdotus koskee joitakin tuotteita, joiden valmistuksessa on käytetty muunnetusta ja elinkelvottomaksi tehdystä ihmiskudoksesta peräisin olevia ainesosia.
Virallinen lehti nro C 223 , 17/07/1998 s. 0037



KIRJALLINEN KYSYMYS P-3962/97 komissiolle esittäjä(t): Edith Müller (V) (5. joulukuuta 1997) Aihe: Kölnin Porz-Zündorfiin suunniteltava golfrata Kölnin Porz-Zündorfiin suunnitellaan golfrataa, ja suunnitelmista tehty valitus on käsiteltävänä komissiossa numerolla 97/4826 SG(97) A/17838. 1. Missä vaiheessa asian käsittely on? 2. Onko Euroopan komissio samaa mieltä esitetyistä näkokohdista kuin valituksen tekijä? 3. Jos on, mihin toimiin komissio on aikonut ryhtyä? 4. Onko Nordrhein-Westfalenin osavaltio tai Kölnin kaupunki ottanut jo kantaa asiaan, ja jos on, niin miten? 5. Onko komission tiedossa vastaavia tapauksia ja miten niissä on menetelty? Komission jäsenen Ritt Bjerregaardin komission puolesta antama vastaus (14. tammikuuta 1998) 1. - 4. Kuten parlamentin jäsen toteaa, asiasta on tehty komissiolle valitus. Komissio on arvioinut valituksen tekijän esittämiä tietoja. Koska tiedot eivät kuitenkaan tässä vaiheessa riittäneet osoittamaan, että lakia olisi rikottu, komissio on pyytänyt valituksen tekijää toimittamaan sille tarvittavat lisätiedot. Toistaiseksi pyyntöön ei ole saatu vastausta. 5. Komissiolle on tehty samasta asiasta kaksi muutakin valitusta, joiden tekijöiltä on samoin pyydetty lisätietoja. Komissiolla ei ole tietoa muista vastaavanlaisista golfkenttiin liittyvistä tapauksista eikä niiden vaikutuksista yhteisön ympäristölainsäädännön kannalta.
Virallinen lehti nro C 223 , 17/07/1998 s. 0020



KIRJALLINEN KYSYMYS E-3731/97 komissiolle esittäjä(t): Daniel Varela Suanzes-Carpegna (PPE) (21. marraskuuta 1997) Aihe: Tekniset tuonnin esteet Siitä huolimatta, että GATT:ssa ja myöhemmin WTO:ssa allekirjoittajavaltiot ovat poistaneet tekniset tuonnin esteet, todellisuus on täysin erilainen. Päivittäisessä toiminnassa voidaan havaita, kuinka teknisiä esteitä vieläkin on, eivätkä ne perustu teknisiin syihin, jotka voisivat oikeuttaa ne. Tällaisia ovat esimerkiksi FDA (Food Drug Administration - USA:n elintarvikevalvontavirasto) ja Kanadan säännöstö kalasäilykkeiden tuonnille. Eikö komissio katso, että oikeudenmukaisemman ja tasapainoisemman kaupan aikaansaamiseksi näiden maiden tulisi hyväksyä yhteisön säännöt kuluttajien oikeuksien puolustamiseksi. Komission jäsenen Sir Leon Brittanin komission puolesta antama vastaus (13. tammikuuta 1998) Maailman kauppajärjestön (WTO) perustamisen jälkeen sen jäsenvaltiot ovat poistaneet lukuisia kaupan teknisiä esteitä, mutta osa niistä on vielä jäljellä. Arvoisa parlamentin jäsen viittaa ihmisten terveyden ja elämän suojelemiseksi vahvistettuihin erityisiin kansallisiin normeihin. Kaikki maat soveltavat näitä normeja, mukaan lukien yhteisö, joka yleisesti ottaen on päättänyt asettaa standardinsa suhteellisen korkealle tasolle. WTO:n SPS-sopimuksen mukaisesti terveyttä koskevia toimenpiteitä pitäisi soveltaa vain siinä määrin, mikä on tarpeellista ihmisen, eläinten tai kasvien elämän tai terveyden suojelemiseksi. Toimenpiteiden pitäisi perustua tieteellisiin periaatteisiin eikä niitä tulisi soveltaa ilman riittäviä tieteellisiä todisteita. Olisi myös huolehdittava siitä, että kyseisistä toimenpiteistä ei aiheudu mielivaltaista tai epäoikeudenmukaista syrjintää jäsenvaltioiden välille, silloin kun samanlaiset tai samankaltaiset standardit voivat olla voimassa tai muodostaa peitellyn kaupan esteen. Toimenpiteiden pitäisi perustua joko Codex Alimentariuksen kaltaisiin kansainvälisiin normeihin tai kansainvälisen eläintautiviraston vahvistamiin kansainvälisiin normeihin taikka päätökseen, jolla turvataan korkeampi suojelun taso kuin mitä kansainvälisillä standardeilla on saatu aikaan, jos tämä on tieteellisesti perusteltua. Toimenpiteet voivat myös perustua suojelun tasoon, jota jäsenvaltio pitää asianmukaisena ihmisten tai kasvien terveyden suojelun tason vuoksi WTO:n SPS-sopimuksen 5 artiklan määräysten (riskien arviointi) mukaisesti. Yleensä yhteisö tukee politiikkaa, jolla valmistellaan kansainvälisiä normeja asiaan kuuluvissa monenkeskisissä foorumeissa, mikä vähentää siten asteittain erilaisia kansallisia teknisiä kaupan esteitä. Komissio ei ole tietoinen Yhdysvaltain tai Kanadan kalasäilykkeiden tuontia koskevaan lainsäädäntöön liittyvistä nykyisistä ongelmista.
Virallinen lehti nro C 223 , 17/07/1998 s. 0012



KIRJALLINEN KYSYMYS E-3696/97 komissiolle esittäjä(t): Kirsi Piha (PPE) (19. marraskuuta 1997) Aihe: Phare-varojen käyttö Puolassa Euroopan unioni avustaa Keski- ja Itä-Euroopan maita Phare-ohjelmallaan. Tästä on ollut kaiketi paljon apua jäsenyyttä hakevien maiden kehitykselle. Pyydänkin komissiolta selvitystä vuodeksi 1997 myönnettyjen Phare-varojen käytöstä Puolassa. Komission jäsenen Hans Van den Broekin komission puolesta antama vastaus (6. tammikuuta 1998) Komissio antaa arvoisalle parlamentin jäsenelle seuraavat tiedot Phare-ohjelmasta Puolassa: 1. Kansallinen Phare-ohjelma Phare-ohjelman hallintokomitea antoi lokakuun 30 päivänä 1997 myönteisen lausunnon vuoden 1997 maakohtaisesta toimintaohjelmasta (COP). Määrärahajakauma ilmenee seuraavasta taulukosta: (milj. ecua) >TABLE> Lisäksi hyväksyttiin 20 miljoonan ecun määräraha Tempus-ohjelmaa varten ja 1,5 miljoonan ecun määräraha Natolinin Eurooppa-kollegea varten. 2. Rajat ylittävän yhteistyön ohjelmat Puola/Saksa (49 milj. ecua) ja Puola/Baltian maat (3,4 milj. ecua). Sekä Puolan ja Saksan että Puolan ja Itämeren alueen rajat ylittävistä ohjelmista, jotka esiteltiin Pharen hallintokomitealle huhtikuussa ja lokakuussa 1997, annettiin myönteinen lausunto. Ne sisältävät seuraavat toimintalinjat ja toimet: a) Puolan ja Saksan välinen rajat ylittävän yhteistyön ohjelma (milj. ecua) >TABLE> b) Puolan ja Itämeren alueen rajat ylittävän yhteistyön ohjelma (milj. ecua) >TABLE> Puolan Phare-ohjelman kokonaistalousarvio on näin ollen 149,4 miljoonaa ecua vuonna 1997.
Virallinen lehti nro C 223 , 17/07/1998 s. 0011



KIRJALLINEN KYSYMYS E-3672/97 komissiolle esittäjä(t): Patricia McKenna (V) (19. marraskuuta 1997) Aihe: Ydinjätteiden castor-kuljetus Saksan Hampurista Ison-Britannian Sellafieldiin Ydinjätteiden castor-kuljetuksen on määrä lähteä Krummelin ydinvoimalasta Hampurista (Saksasta) ensi viikon aikana. Jäte kuljetetaan Sellafieldin ydinvoimalaan Isoon-Britanniaan jälleenkäsittelyä varten. Saatujen tietojen mukaan Krummelin ydinvoimalalla ei ole sopivaa varastotilaa sen 150 käytetylle polttoainesauvalle ja sen vuoksi voimalan ylläpitäjät toivovat, että ne voitaisiin käsitellä Sellafieldissa. Onko komissio saanut yksityiskohtaisia tietoja kyseisestä jätekuljetuksesta? Onko se arvioinut kuljetuksen turvallisuuteen liittyviä seikkoja? Onko se sitä mieltä, että jäte kuljetetaan sopivissa konteissa? Mihin toimiin se aikoo ryhtyä tämän kuljetuksen suhteen? Komission jäsenen Christos Papoutsisin komission puolesta antama vastaus (30. tammikuuta 1998) Krümmelin ydinvoimalasta Sellafieldiin Yhdistyneeseen kuningaskuntaan kuljetettu säteilytetty ydinpolttoaine on tarkoitettu jälleenkäsittelyyn. Kuljetuksista on sovittu Sellafieldin kanssa tehdyssä pitkäaikaisissa sopimuksissa, ja tarkoituksena on ottaa talteen kierrätettäväksi soveltuvia tuotteita. Radioaktiivisen aineen kuljetuksiin sovelletaan säteilysuojelua koskevia direktiivejä 96/29/Euratom ja 80/836/Euratom ((EYVL L 159, 29.6.1996, ja EYVL L 246, 17.9.1980. )), joissa vahvistetaan turvallisuutta koskevat eurooppalaiset perusnormit. Maakuljetusten osalta on otettava huomioon vaarallisten aineiden maantie- ja rautatiekuljetuksia koskeva yhteisön lainsäädäntö (neuvoston direktiivit 94/55/EY ja 96/49/EY) ((EYVL L 319, 12.12.1994, ja EVYL L 235, 17.9.1996. )). Merikuljetuksiin sovelletaan Kansainvälisen merenkulkujärjestön (IMO) IMDG-säännöstöä ((Kansainvälinen merenkulkualan kuljetussäännöstö, luokka 7 (radioaktiiviset aineet). )). Sekä maa- että merikuljetuksiin sovellettavat säännökset ja määräykset perustuvat Kansainvälisen atomienergiajärjestön ohjeellisiin määräyksiin radioaktiivisten aineiden turvallisesta kuljetuksesta ((Safety Series N:o 6, vuoden 1985 painos (muutettu vuonna 1990). )). Lisäksi säteilytettyä ydinpolttoainetta kuljettavien alusten on oltava IMO:n INF-säännöstön ((INF-säännöstö eli säteilytetyn ydinpolttoaineen, plutoniumin ja korkea-aktiivisten jätteiden turvallista kuljettamista laivoissa olevissa säiliöissä koskeva säännöstö, joka on hyväksytty IMO:n päätöslauselmassa A.748(18). )) mukaisia. Lähettäjällä on velvollisuus toimittaa pakkauksia ja kuljetusta koskevat todistukset kyseisen jäsenvaltion viranomaisten hyväksyttäväksi mainittujen säännösten ja määräysten mukaisesti. Hyvä turvallisuustaso on varmistettu sillä, että mainitut direktiivit on saatettu osaksi jäsenvaltioiden lainsäädäntöä, eikä lisätoimenpiteitä katsota toistaiseksi tarpeellisiksi.
Virallinen lehti nro C 174 , 08/06/1998 s. 0150



KIRJALLINEN KYSYMYS E-3878/97 komissiolle esittäjä(t): Amedeo Amadeo (NI) (5. joulukuuta 1997) Aihe: Kilpailupolitiikan vertikaaliset rajoitukset Kysymykseni koskee vihreää kirjaa Euroopan yhteisön kilpailupolitiikan vertikaalisista rajoituksista (KOM(96)721 lopull.). Jakelumuotoon perustuva ryhmäpoikkeusjärjestelmä on liian jäykkä eikä kata jakelumuotoja, jotka reagoivat dynaamisesti muuttuviin markkinaolosuhteisiin. Pyydän, että nykyisiä, liian jäykkiä ja usein vaikeatulkintaisia ryhmäpoikkeussäännöksiä tarkistetaan ja mukautetaan joustavammiksi. Komission jäsenen Karel Van Miertin komission puolesta antama vastaus (14. tammikuuta 1998) Komissio pyytää arvoisaa parlamentin jäsentä tutustumaan komission hänen edelliseen kysymykseensä antamaan vastaukseen E-3877/97 ((Katso sivu 149. )). Komissio toistaa kysyjälle, että osana vertikaalisia rajoituksia koskevan politiikan kokonaisarviointia se arvioi myös niitä ryhmäpoikkeussäädöksiä, jotka eivät kuulu perustamissopimuksen 85 artiklan 3 kohdan soveltamisesta moottoriajoneuvojen jälleenmyyntiä ja huoltopalvelua koskevien sopimusten ryhmiin 28 päivänä kesäkuuta 1995 annetun komission asetuksen (EY) N:o 1475/95 soveltamisalaan ((EYVL L 145, 29.06.1995. )). Olemassa olevien ryhmäpoikkeussäädösten muuttaminen joustavammaksi on yksi niistä toimintavaihtoehdoista, joita käsitellään Euroopan yhteisön kilpailupolitiikan vertikaalisia rajoituksia käsittelevän vihreän kirjan 282 - 285 kohdassa. Tällä hetkellä on vielä liian aikaista antaa lausuntoa vihreän kirjan tuloksista, koska komissio muotoilee parhaillaan omaa kantaansa kaikkien tämän lausuntokierroksen aikana saamiensa tietojen, huomautusten ja lausuntojen perusteella. Komissio ei siis voi vielä tässä vaiheessa ottaa kantaa siihen, aikooko se ehdottaa näiden ryhmäpoikkeusten muuttamista joustavammiksi. Komissio toivoo voivansa esittää näkemyksensä näistä toimenpiteistä vuoden 1998 aikana.
Virallinen lehti nro C 187 , 16/06/1998 s. 0135



KIRJALLINEN KYSYMYS P-4165/97 komissiolle esittäjä(t): Alman Metten (PSE) (7. tammikuuta 1998) Aihe: Tarjousten sieppaaminen valtion tukien avulla 1. Onko komissio tietoinen Alankomaiden TV-2-aseman lähetyksestä 15. joulukuuta 1997, jossa osoitettiin asiakirjojen avulla, että Ranskan hallituksen onnistui vuonna 1994 muun muassa antamalla anteeksi puolet Vietnamin veloista ja järjestelemällä uudelleen toisen puolen muuttaa Vietnam Airlines -lentoyhtiön Fokker-koneista tekemän tilauksen ATR:n tilaukseksi? 2. Eikö komissio katso, että velkojen mitätöiminen kansallisen yrityksen tekemien tilausten vastineeksi on valtiontukea? 3. Onko komissio kanssani yhtä mieltä siitä, että tällainen käyttäytyminen vääristää kilpailua myös itse sisämarkkinoilla, erityisesti kun tarkoituksena on siepata tilaus Euroopan unionissa toimivalta kilpailijalta, sillä eräillä aloilla, kuten lentokoneteollisuudessa, kolmansista maista tulevat tarjoukset ovat ratkaisevia Euroopan unionin yritysten (kuten Fokkerin) terveen toiminnan, ellei peräti selviytymisen kannalta? 4. Millaisia toimenpiteitä komissio on valmis ja pystyy toteuttamaan tämänkaltaisten villin lännen käytäntöjen lopettamiseksi? Komission jäsenen Karel Van Miertin komission puolesta antama vastaus (3. helmikuuta 1998) Komissiolla ei ole tietoa arvoisan parlamentinjäsenen esiin ottamista seikoista, mutta se tekee tiedustelun kyseisille jäsenvaltioille saadakseen asian tutkimiseen tarvittavat tiedot. Komissio ei pidä mahdottomana, että ATR olisi saanut valtiontukea Vietnamin lentoyhtiön tilauksen yhteydessä. Jos näin on tapahtunut, komissio tutkii tukien soveltuvuuden yhteismarkkinoille.
Virallinen lehti nro C 174 , 08/06/1998 s. 0033



KIRJALLINEN KYSYMYS E-3272/97 komissiolle esittäjä(t): Gianni Tamino (V) (20. lokakuuta 1997) Aihe: Viides puiteohjelma Viittaan 29.5.1997 esittämääni kirjalliseen kysymykseen E-1873/97 ((EYVL C 45, 10.2.1998, p. 115. )) saamaani vastaukseen, jonka johdosta toistan jo aiemmin kirjallisen kysymykseni 2 kohdassa esittämäni, mutta selvitystä vaille jääneen kysymyksen siitä, sidotaanko hankkeiden hyväksyminen eläinten käytön vähentämiseen kokeissa 50 %:lla, minkä pyrkimyksen komissio tuo itse esille ympäristöä koskevassa viidennessä ohjelmassa. Komission jäsenen Édith Cressonin komission puolesta antama vastaus (13. tammikuuta 1998) Tutkimuksen ja teknologisen kehittämisen viidenteen puiteohjelmaan liittyvät tutkimushankkeet valitaan komission ehdotuksen liitteessä I olevien perusteiden mukaisesti ((Asiak. KOM(97) 142 lopullinen. )). Lisäksi komissio määrää ehdotuksessaan, että eläinkokeet on mahdollisuuksien mukaan korvattava in vitro -menetelmillä tai muilla vaihtoehtoisilla menetelmillä. Komissio pitää erittäin tärkeänä tavoitetta alentaa eläinkokeiden määrä mahdollisimman vähäiseksi. Siksi tutkimuksen ja teknologisen kehittämisen viidennen puiteohjelman hankkeiden arvioinnissa otetaan huomioon eläinkokeita koskevien eettisten vaatimusten - korvaaminen, vähentäminen, optimointi - noudattaminen. Nämä perusteet on maininnut myös bioteknologian eettisiä vaikutuksia tutkiva asiantuntijaryhmä 11. joulukuuta 1997 julkaistussa lausunnossaan n:o 10, jossa käsitellään viidenteen puiteohjelmaan liittyviä eettisiä seikkoja. Parlamentin jäsenen mainitsema tavoite sisältyy yleisiin ehtoihin komission vuonna 1992 esittämässä ehdotuksessa viidenneksi ympäristöä koskevaksi toimintaohjelmaksi ((Asiak. KOM(92) 23. )). Tätä tavoitetta ei kuitenkaan ole sisällytetty yhteisön viidettä toimintaohjelmaa koskevaan neuvoston päätöslauselmaan, mutta se on edelleen periaate, jonka komissio ottaa tarkasti huomioon hankkeita hyväksyessään.
Virallinen lehti nro C 196 , 22/06/1998 s. 0044



KIRJALLINEN KYSYMYS E-3972/97 komissiolle esittäjä(t): Gianni Tamino (V) (12. joulukuuta 1997) Aihe: Tarjouskilpailu ja YVA ¨Cispadana¨-tiehankkeesta Italian lehdissä (La Nuova Ferraran 1. marraskuuta 1997 ilmestynyt numero) on julkaistu uutista, jonka mukaan Roomassa sijaitseva teiden rakentamisesta vastaava ANAS-virasto on aloittanut tarjouskilpailumenettelyn ¨Cispadana¨-tien toisen osan ensimmäisestä osuudesta. Kyseessä on vain 3,7 kilometriä pitkä osuus S. Agostinon (FE) kunnan alueella. Hankkeen hinta on 38 miljardia liiraa ja se sisältää nopean liikenteen väylän, jossa ei ole risteyksiä. Väylän pituus on 24,7 kilometriä (vain Ferraran provinssin alueella sijaitseva osuus) ja se suunniteltiin noin 30 vuotta sitten. Suunnitelmaa ei ole sen jälkeen muutettu eikä tarkistettu alueella tapahtuneiden muutosten huomioon ottamiseksi. Tällaisia muutoksia ovat mm. maasillan rakentaminen kaupunkikeskusten läpi (S. Carlo - S. Agostino), jotka näin ollen jakautuisivat kahteen osaan. Kokonaisuudessaan rakentaminen jakautuisi kolmeen osaan, joista toinen jakautuisi vielä kahteen vaiheeseen. ¨Cispadana¨-tietä rakennetaan tällä hetkellä vain lyhyellä osuudella, joka on erillään pääväylästä. Vaikka rakentaminen on jatkunut vuosia, ei päätökseen ole saatu valtatie nro 16:ta (¨Adriatica¨) eikä E 45:tä. ¨Cispadana¨-tiehankkeesta ei ole tehty ympäristövaikutusten arviointia yhteisön direktiivien määräysten mukaisesti eikä siitä ole järjestetty Euroopan tasoista tarjouskilpailua. Eikö komissio pidä tarpeellisena sitä, että ¨Cispadana¨tiehankkeesta tehtäisiin ympäristövaikutusten arviointi? Voidaanko komission mukaan sallia se, että yli 300 miljardia liiraa maksava hanke jaetaan hankintasopimuksiin tieosuuksittain julkisista hankintasopimuksista annetun yhteisön lainsäädännön kiertämiseksi? Komission jäsenen Ritt Bjerregaardin komission puolesta antama vastaus (5. helmikuuta 1998) Koska komissio ei tunne parlamentin jäsenen mainitsemaa hanketta, se pyrkii hankkimaan siitä yksityiskohtaista tietoa ja varmistamaan, että yhteisön lainsäädäntöä noudatetaan. Komissio pyytää kuitenkin parlamentin jäsentä vastaisuudessa kuvailemaan kysymyksissään tarkoitettuja hankkeita yksityiskohtaisemmin, jotta komissio voisi muodostaa alustavan käsityksen asiasta. Hankkeen jakaminen useampiin osiin ei sinänsä ole julkisia hankintoja koskevien yhteisön säännösten vastaista. Julkisia rakennusurakoita koskevien sopimusten tekomenettelyjen yhteensovittamisesta 14. kesäkuuta 1993 annetun neuvoston direktiivin 93/37/ETY ((EYVL L 199, 9.8.1993. )) 6 artiklassa säädetään ainoastaan, että kunkin osan arvo on otettava huomioon, kun arvioidaan, ylittääkö hankkeen kokonaisarvo direktiivin soveltamiskynnyksen. Parlamentin jäsenen mainitseman 3,7 kilometrin pituisen tieosuuden rakentamiskustannukset ylittävät toki joka tapauksessa mainitun kynnyksen. Komissio pyytää Italian viranomaisilta selvitystä siitä, miksi parlamentin jäsenen mainitsemasta sopimuksesta ei julkaistu ilmoitusta ja harkitsee, onko tapauksen perusteella aihetta käynnistää EY:n perustamissopimuksen 169 artiklan mukainen rikkomisesta johtuva menettely Italiaa vastaan.
Virallinen lehti nro C 187 , 16/06/1998 s. 0007



KIRJALLINEN KYSYMYS E-3361/97 komissiolle esittäjä(t): Anita Pollack (PSE) (22. lokakuuta 1997) Aihe: Ympäristökoulutus Onko olemassa varoja esimerkiksi Intian, Bangladeshin ja Nepalin kaltaisissa kehitysmaissa toteutettavaan ympäristökoulutukseen, ja jos on, missä budjettikohdissa? Jos tällaisia varoja on, mihin niitä tarkkaan ottaen käytetään? Komission jäsenen Manuel Marin komission puolesta antama vastaus (6. marraskuuta 1997) Komissio pyytää kunnianarvoisaa jäsentä tutustumaan vastaukseen, jonka komissio antoi hänen esittämäänsä kirjalliseen kysymykseen E-3197/97 ((EYVL C 158, 25.5.1998,s 55. )).